CELEX: 32020D1726
Language: sk
Date: 2020-09-14 00:00:00
Title: Rozhodnutie Rady (SZBP) 2020/1726 zo 14. septembra 2020 o podpise a uzavretí Rámcovej dohody medzi Európskou úniou a Organizáciou Spojených národov o poskytovaní vzájomnej podpory v súvislosti s ich misiami a operáciami v teréne v mene Únie

19.11.2020   
               
               
                  SK
               
               
                  Úradný vestník Európskej únie
               
               
                  L 389/1
               
            
         ROZHODNUTIE RADY (SZBP) 2020/1726
         zo 14. septembra 2020
         o podpise a uzavretí Rámcovej dohody medzi Európskou úniou a Organizáciou Spojených národov o poskytovaní vzájomnej podpory v súvislosti s ich misiami a operáciami v teréne v mene Únie
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 37, v spojení s článkom 218 ods. 5 a článkom 218 ods. 6 Zmluvy o fungovaní Európskej únie,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 5. marca 2015 udelila poverenie začať rokovania s cieľom uzavrieť Rámcovú dohodu o spolupráci medzi Európskou úniou a Organizáciou Spojených národov v rámci ich príslušných operácií krízového riadenia.
                  
               
                     (2)
                  
                  
                     Dojednala sa Rámcová dohoda medzi Európskou úniou a Organizáciou Spojených národov o poskytovaní vzájomnej podpory v súvislosti s ich misiami a operáciami v teréne (ďalej len „rámcová dohoda“).
                  
               
                     (3)
                  
                  
                     Rámcová dohoda by sa mala schváliť v mene Únie,
                  
               PRIJALA TOTO ROZHODNUTIE:
         
            Článok 1
            Týmto sa v mene Únie schvaľuje Rámcová dohoda medzi Európskou úniou a Organizáciou Spojených národov o poskytovaní vzájomnej podpory v súvislosti s ich misiami a operáciami v teréne. (1)
            
         
         
            Článok 2
            Týmto sa predseda Rady poveruje určiť osobu(-y) splnomocnenú(-é) podpísať rámcovú dohodu s cieľom zaviazať Úniu.
         
         
            Článok 3
            Toto rozhodnutie nadobúda účinnosť dňom jeho prijatia.
         
         
            V Bruseli 14. septembra 2020
            
               
                  Za Radu
               
               
                  predseda
               
               M. ROTH
            
         
         
            (1)  Pozri stranu 2 tohto úradného vestníka.